L'Ajuntament convoca el Pla Municipal d'Ocupació 2018
06 de juny de 2018

Un total de 57 persones desocupades podran accedir a un lloc de treball temporal en l'Ajuntament de Llíria a través del Pla Municipal d'Ocupació 2018. Els contractes tindran una duració de 3 mesos amb una jornada laboral del 90%.

Les oferta de places es distribuïx de la manera següent: 31 de peons d'oficis múltiples, un d'ells per a persones amb minusvalidesa, conserges o auxiliars de llar; 7 peons de construcció; 1 oficial de pintura; 2 conductors; 3 oficials de construcció; 8 auxiliars administratius; 1 monitor d'educació i temps lliure; 1 guia turístic, 1 periodista; i 2 treballadors socials.

La presentació telemàtica d'instàncies a través de la Seu Electrònica es podrà realitzar de l'11 al 22 de juny. Per a les persones que vullguen presentar la seua sol·licitud de forma presencial hauran de fer-ho amb cita prèvia que podran concertar a l'Oficina d'Atenció Ciutadana fins al 15 de juny, en horari de 9.00 a 14.00 hores.

Les bases de la convocatòria i les instàncies estan disponibles en el tauler d'anuncis de la web municipa.